
ประกาศองค์การบริหารส่วนตำบลชะอวด
เรื่อง  ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. ๒๕61
*********************
		ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑  หมวด ๖ การรายงาน ข้อ ๓๙ ให้องค์กรปกครองส่วนท้องถิ่น  จัดส่งสำเนาข้อบัญญัติงบประมาณรายจ่ายประจำปีและงบประมาณรายจ่ายเพิ่มเติมที่ได้รับอนุมัติให้ประกาศใช้แล้ว ไปยังผู้ว่าราชการจังหวัด สำหรับองค์การบริหารส่วนตำบลให้ส่งนายอำเภอหรือปลัดอำเภอผู้เป็นหัวหน้าประจำ     กิ่งอำเภอเพื่อทราบ ภายในระยะเวลาไม่เกินสิบห้าวัน  นับแต่วันสิ้นสุดการประกาศโดยเปิดเผยเพื่อให้ประชาชนทราบ ณ สำนักงานองค์กรปกครองส่วนท้องถิ่น นั้น
		บัดนี้ องค์การบริหารส่วนตำบลชะอวด อำเภอชะอวด จังหวัดนครศรีธรรมราชได้จัดทำข้อบัญญัติงบประมาณรายจ่ายประจำปีงบประมาณ พ.ศ. ๒๕61  โดยความเห็นชอบของสภาองค์การบริหารส่วนตำบลชะอวด ในการประชุมสมัยสามัญ สมัยที่ ๓ ประจำปี พ.ศ.๒๕60 (ครั้งที่ ๒) เมื่อวันที่  8 กันยายน พ.ศ. ๒๕60 และนายอำเภอชะอวดได้พิจารณาอนุมัติ  เมื่อวันที่ 27 กันยายน พ.ศ. ๒๕60 จึงขอประกาศใช้ข้อบัญญัติงบประมาณรายจ่ายประจำปีงบประมาณ พ.ศ.๒๕61  โดยมีผลบังคับใช้ตั้งแต่วันที่  ๑  ตุลาคม พ.ศ. ๒๕60 ถึง วันที่  ๓๐ กันยายน พ.ศ. ๒๕61
จึงประกาศให้ทราบโดยทั่วกัน
ประกาศ  ณ  วันที่  28  กันยายน  พ.ศ. ๒๕60

